Document ID: 32013R0175

KOMISSION TÄYTÄNTÖÖNPANOASETUS (EU) N:o 175/2013,
annettu 27 päivänä helmikuuta 2013,
täytäntöönpanoasetuksen (EU) N:o 540/2011 muuttamisesta tehoaine didekyylidimetyyliammoniumkloridin hyväksynnän peruuttamisen osalta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 21 artiklan 3 kohdan toisen vaihtoehdon ja 78 artiklan 2 kohdan,
sekä katsoo seuraavaa:
(1)
Komission direktiivillä 2009/70/EY (2) lisättiin didekyylidimetyyliammoniumkloridi (DDAC) kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (3) liitteessä I lueteltujen tehoaineiden joukkoon sillä ehdolla, että asianomaiset jäsenvaltiot varmistavat ilmoittajan, jonka pyynnöstä DDAC lisättiin liitteeseen, toimittavan komissiolle vahvistavia lisätietoja tehoaineen, sellaisena kuin se on valmistettuna, määritelmästä viimeistään 1 päivänä tammikuuta 2010.
(2)
Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (4) liitteessä olevassa A osassa.
(3)
Ilmoittaja toimitti täydentäviä tietoja 25 päivänä lokakuuta 2011 noudattaakseen velvoitetta toimittaa lisätietoja tehoaineen, sellaisena kuin se on valmistettuna, määritelmästä esittelevälle jäsenvaltiolle eli Alankomaille.
(4)
Alankomaat arvioi ilmoittajan toimittamat lisätiedot. Se toimitti arvionsa arviointikertomuksen luonnoksen lisäyksenä muille jäsenvaltioille, komissiolle ja Euroopan elintarviketurvallisuusviranomaiselle.
(5)
Ilmoittajan toimittamien lisätietojen perusteella komissio totesi, ettei vaadittuja vahvistavia lisätietoja ollut toimitettu.
(6)
Komissio pyysi ilmoittajaa toimittamaan komission toteamuksia koskevat huomautuksensa.
(7)
Komissio on tullut siihen tulokseen, että toimitetut tiedot ovat puutteellisia eikä niistä voida päätellä puhtausastetta eikä varsinkaan epäpuhtauksien tunnistetietoja tai pitoisuuksia.
(8)
On aiheellista peruuttaa tehoaineen DDAC hyväksyntä poistamalla rivi 291 täytäntöönpanoasetuksen (EU) N:o 540/2011 liitteessä olevasta A osasta.
(9)
Sen vuoksi täytäntöönpanoasetusta (EU) N:o 540/2011 olisi muutettava.
(10)
Jäsenvaltioille tulisi antaa aikaa DDAC:tä sisältävien kasvinsuojeluaineiden lupien peruuttamiseen.
(11)
Jos jäsenvaltiot myöntävät DDAC:tä sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään vuoden kuluttua lupien peruuttamisesta.
(12)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Täytäntöönpanoasetuksen (EU) N:o 540/2011 muuttaminen
Poistetaan täytäntöönpanoasetuksen (EU) N:o 540/2011 liitteessä olevasta A osasta didekyylidimetyyliammoniumkloridia koskeva rivi 291.
2 artikla
Siirtymätoimenpiteet
Jäsenvaltioiden on varmistettava, että didekyylidimetyyliammoniumkloridia sisältävien kasvinsuojeluaineiden luvat peruutetaan viimeistään 20 päivänä kesäkuuta 2013.
3 artikla
Siirtymäaika
Jäsenvaltioiden asetuksen (EY) N:o 1107/2009 46 artiklan mukaisesti myöntämän siirtymäajan on oltava mahdollisimman lyhyt ja päätyttävä viimeistään 12 kuukauden kuluttua kyseisen luvan peruuttamisesta.
4 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä helmikuuta 2013.

Labels: 3
6